Rebecca Macree

Rebecca Macree (alizaliwa Barking, Uingereza, 19 Juni 1971) ni mchezaji wa zamani wa squash https://www.squashinfo.com/player/303-rebecca-macree ambaye alizaliwa akiwa kiziwi, lakini licha ya ulemavu huo, alifanikiwa kushinda mataji 8 katika fainali 24 alizoshiriki katika kipindi cha miaka 17 kwenye mzunguko wa WISPA  kuanzia 1993 hadi 2005.https://www.squashinfo.com/latest-news/395-macree-bids-farewell Aliliwakilisha taifa la Uingereza katika Mashindano ya Dunia  na  Ulaya ya Timu ya Squash. 

Mafanikio yake makubwa zaidi yalikuwa kuwa sehemu ya timu ya Uingereza iliyoshinda Mashindano ya Dunia ya Squash ya Wanawake  yaliyofanyika  Sheffield mwaka 2000.

Alifikia nafasi ya juu kabisa ya dunia ya namba 7 mnamo Mei 2003. Mafanikio haya yanamuweka miongoni mwa wanamichezo wenye ulemavu wa kusikia waliofanikiwa zaidi duniani.

Macree alianza kucheza squash akiwa na umri wa miaka 14. Licha ya kuanza kucheza mchezo huo akiwa na umri mkubwa kidogo, aliupenda mara moja na akaanza kushinda mashindano ya vijana haraka na alianza kucheza kitaalamu mwaka 1993.

Katika kipindi chote cha kazi yake, Macree alijulikana kwa kuwa mchezaji mwenye ushindani mkali na aliyesema mambo waziwazi, mara nyingine akionyesha hasira uwanjani. Mwaka 2002, alifungiwa kwa siku 42 na Chama cha Kimataifa cha Wachezaji wa Squash Wanawake baada ya kutokea mabishano makali na refa kwenye mashindano ya Singapore Open, yaliyomalizika kwa Macree kumtukana refa kwa kumwita "Mtu wa hovyo".https://www.sportageous.co/rebecca-macree-talks-squash-through-the-90s-deafness-and-her-successes/

Marejeo

Jamii:Wiki4Inclusion Campaign in Tanzania Phase 2
Jamii:Wanamichezo wa Uingereza
Jamii:Waliozaliwa 1971
Jamii:Watu walio hai